作者：刘过
词牌/韵律：沁园春

paragraphs: 玉带金鱼，绿鬓朱颜，神仙画图。
把擎天柱石，空留绿野，济川舟楫，闲舣西湖。
天欲安刘，公归重赵，许大元勋谁得如。
平章处，看人如伊吕，世似唐虞。
不须别样规模。
但收揽人才多用儒。
况自昔军中，胆能寒虏，而今胸次，气欲吞胡。
紫府真人，黑头元宰，收敛神功寂似无。
归来好，正芝香枣熟，鹤瘦松臞。